
ABSTRACT

Recenta criză economică a pus în discuţie mecanismul de coordonare a politicilor economice în interiorul unei zone monetare europene. Astfel, criza financiară a confirmat faptul că mecanismele de cooperare în materie de stabilitate financiară existente la nivelul UE nu au fost eficiente.

Dezechilibrul care apare în activitatea reală are un efect de contagiune asupra sistemului financiar, iar autorităţile publice (băncile centrale şi guvernele) sunt obligate să intervină.
Prezentul studiu abordează, din perspectiva unei analize comparate, evoluţia conceptului de autoritate integrată/unică de supraveghere financiară respectiv rolul, organizarea şi funcţionarea acestor entităţi, responsabile cu supravegherea prudenţială a pieţei de capital, a sectorului asigurărilor şi a sistemului de fonduri de pensii private. Apariţia lor se justifică în cadrul unei dinamici instituţionale la nivel european, ce presupune adaptări succesive ale modelului de supraveghere faţă de realităţile economice în schimbare. 
În momentul actual, modelul dominant în Uniunea Europeană este cel al autorităţii de supraveghere unice a sectorului financiar, 15 state membre având în prezent această structură de supraveghere (fie la nivelul băncii centrale, fie ca autoritate distinctă. State membre ale UE, precum Polonia, Marea Britanie, Danemarca, Estonia, Germania, Ungaria, Letonia, Malta, Austria, Finlanda şi Suedia au adoptat modelul unei autorităţi de supraveghere unice a sistemului financiar.
În Bulgaria, de exemplu, Comisia de Supraveghere Financiară este responsabilă cu supravegherea pieţei de capital, a asigurărilor şi a fondurilor de pensii, în timp ce banca centrală este responsabilă cu supravegherea instituţiilor de credit. Cehia, Irlanda, Lituania şi Slovacia au concentrată supravegherea prudenţială a întregului sistem financiar la banca centrală.
Având în vedere riscul ca, în actuala conjunctură, în care se menţin tensiunile generate de criza economică şi anumite disfuncţionalităţi constatate, mai ales în ultima perioadă şi care pot submina încrederea populaţiei în serviciile oferite de întregul sistem financiar şi în modul în care se realizează supravegherea acestuia, se poate adopta o  măsură de ordin legislativ care să asigure eficientizarea activităţii de supraveghere sectorială realizată în afara ariei de competenţă a băncii centrale.

* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.

CAP.I INTRODUCERE

La nivelul Uniunii Europene, ca răspuns la adâncirea crizei financiare declanşate la sfârşitul deceniului trecut, cu manifestări sub diferite forme – criza datoriilor suverane, criza lichidităţilor şi efecte directe asupra stabilităţii financiare, şi drept urmare a recomandărilor cuprinse în Raportul De Larosière
, Comisia Europeană a propus instituirea unui nou cadru format din: (i) Comitetul European pentru Riscuri Sistemice (CERS), un organism nou, care va fi responsabil pentru supravegherea macroprudenţială a sistemului financiar al UE, cu un secretariat asigurat de către Banca Central Europeană şi (ii) Sistemul European al Supraveghetorilor Financiari, inclusiv autorităţile naţionale de supraveghere existente şi cele trei noi agenţii europene de supraveghere rezultate din transformarea vechilor comitete de nivel 3 pentru sectorul bancar, al asigurărilor şi al valorilor mobiliare. Statele membre ale UE au convenit propuneri legislative care au fost aprobate, de asemenea, de către Parlamentul European. 
La nivelul statelor membre ale Uniunii Europene, criza financiară a scos în evidenţă necesitatea de a spori eficacitatea acţiunii de supraveghere şi a declanşat, sau a dat un nou impuls politic, unei serii de iniţiative care vizează abordarea lacunelor constatate în activitatea respectivelor sisteme de supraveghere.
 
În general, din analiza măsurilor întreprinse se disting următoarele direcţii principale de acţiune: (i) schimbări în structura de supraveghere adoptate înainte sau imediat după începerea crizei financiare, care vizează consolidarea anumitor elemente ale cadrului de supraveghere; (ii) o gamă largă de modificări instituţionale propuse sau adoptate, în special începând cu 2009, şi (iii) modificările care vizează punerea în aplicare a unui sistem specific de supraveghere macro-prudențială la nivel naţional. 


O prezentare mai detaliată a acestor evoluţii se găseşte în capitolul 2. 


(I)
Măsurile care vizau consolidarea elementelor specifice ale cadrului de supraveghere, adoptate înainte sau imediat după începerea crizei financiare. O serie de state membre ale UE au luat măsuri pentru a îmbunătăţirea eficacităţii şi eficienţei anumitor componente ale procesului de supraveghere, Spre exemplu:


- Clarificările aduse de Austria şi Germania privind interacţiunea dintre banca centrală şi autoritatea de supraveghere, precum şi în legătură cu responsabilităţile specifice fiecărui organism în ceea ce priveşte comportamentul de supraveghere bancară;


- Crearea, în Finlanda, a unei noi autorităţi, care funcţionează în conlucrare cu banca centrală, şi care este responsabilă pentru supravegherea întregului sistem financiar;


- Abilitarea, în Luxemburg, a băncii centrale în privinţa responsabilităţii de supraveghere a situaţiei generale a lichidităţilor de pe pieţe şi ale operatorilor din piaţă, a căror importanţă a fost una dintre principalele lecţii desprinse din criza financiară, precum şi extinderea competenţelor sale de supraveghere pentru a cuprinde toate sistemele de plăţi şi de decontare a titlurilor de valoare, precum şi instrumentelor de plată;


- Iniţiativele întreprinse în Marea Britanie pentru a remedia lacunele specifice în ceea ce priveşte competenţele autorităţilor publice pentru soluţionarea crizei: un nou regim special, consacrat prin lege, le conferă autorităţilor competenţe de a administra băncile falimentare şi societăţile de investiţii, cu scopul de a proteja deponenţii şi de a protejarea şi îmbunătăţi, atât stabilitatea sistemului financiar britanic, cât şi încrederea publicului în sistemul bancar din Marea Britanie.

(II) O gamă largă de modificări instituţionale adoptate sau propuse, în special începând cu anul 2009. O serie de state membre ale UE au anunţat sau au început să pună în aplicare reforme de amploare ale structurilor naţionale de supraveghere, în unele cazuri cu o modificarea radicală a modelului de supraveghere:

· Guvernul belgian a decis să restructureze supravegherea financiară, vizând trecerea la modelul "Twin Peaks", prin integrarea supravegherii prudenţiale a instituţiilor financiare în banca centrală
; 

· În Franţa, în primele luni ale anului 2010 a fost înfiinţată o nouă Autoritate de Control Prudenţial
, a cărei activitate este în strânsă legătură cu Banca Franţei, aceasta devenind singura autoritate de licenţiere şi de supraveghere a sectorului bancar, în domeniul serviciilor de plăţi şi de investiţii precum şi în sectorul asigurărilor;

· Guvernul german a anunţat intenţia de a se concentra responsabilitatea pentru supravegherea bancară la Deutsche Bundesbank;
· În Irlanda, legislaţia de reintegrare în mod unitar a normelor financiare în activitatea băncii centrale a fost adoptată în iulie 2010;

- Guvernul lituanian a aprobat unirea a celor trei autorităţi sectoriale de supraveghere financiare într-una singură, ca un departament distinct în cadrul băncii centrale
;
· Guvernul portughez a lansat o dezbatere publică pentru adoptarea unui model "Twin Peaks", în cadrul căruia banca centrală ar fi responsabilă de supravegherea prudenţială a întregului sistem financiar, în timp ce o altă autoritate de supraveghere va fi responsabilă pentru activitatea de supraveghere a afacerilor;
· Guvernul grec a elaborat un proiect de lege de abilitare a Băncii Greciei şi cu supravegherea sectorului privat de asigurări;

- Guvernul britanic a legiferat recent crearea unei noi Autorităţi de Reglementare prudenţială (ARP), ca o subsidiară a Băncii Angliei, pentru a desfăşura reglementarea prudenţială a sectoarelor, cum ar fi instituţiile depozitare de sume ale cetăţenilor, asigurări şi investiţii bancare. În plus faţă de ARP, va exista o nouă Autoritate pentru Protecţia Consumatorilor şi a Pieţelor (CPMA), separată de Banca, pentru a reglementa comportamentul tuturor societăţilor financiare, inclusiv cele reglementate prudenţial de către ARP. CPMA va avea, de asemenea, ca responsabilitate principală, Schema Serviciilor de Compensare Financiară.


III. Modificări care vizează punerea în aplicare a unui sistem distinct de supravegherea macro-prudențială la nivel naţional. Unele state membre ale UE sunt în curs de iniţiere de măsuri de consolidare a capacităţii sistemelor lor naţionale de supraveghere pentru a aborda riscul sistemic, fie prin stabilirea un anumit organism ad-hoc sau prin consolidarea competenţelor autorităţilor existente. De exemplu:

- În Franţa, un proiect de lege prevede instituirea unui Consiliului pentru reglementare financiară şi pentru riscuri sistemice. Prezidat de către Ministrul Finanţelor, acesta va fi compus din reprezentanţi ai diferitelor autorităţi (de exemplu, guvernatorul Băncii Franţei, în calitatea sa de preşedinte al Autorităţii de Control Prudenţial, asistat de vice-preşedintele Consiliului, de Preşedintele Autorităţii Pieţei Financiare şi de preşedintele Autorităţii pentru Standarde de Contabilitate). Pe lângă rolul de coordonare, acest Consiliu va fi însărcinat cu sarcini legate de supravegherea macro-prudenţială şi stabilitatea financiară;


- În Grecia un proiect de lege prevede crearea unui Consiliu pentru Stabilitate Sistemică (CSS) în cadrul Ministerului Economiei şi Finanţelor, incluzând ministrul (preşedinte) şi ministrul adjunct al Finanţelor, guvernatorul şi un viceguvernator al Băncii Greciei, preşedintele Comisiei pentru Piaţa Elenă de Capital şi două persoane cu o expertiză recunoscută în sectorul financiar, desemnate de Ministrul Finanţelor;


- În Ungaria s-a înfiinţat, în ianuarie 2010, un Consiliu pentru Stabilitate Financiară care cuprinde guvernatorul băncii centrale, preşedintele autorităţii de supraveghere şi ministrul responsabil pentru pieţele valutare, de capital şi de asigurări;

- Guvernul Marii Britanii a anunţat că a creat cadrul legislativ pentru înfiinţarea unui Comitet de Politică Financiară (FPC) în cadrul Băncii Angliei, care va avea drept responsabilitate reglementarea macro-prudenţialială. Acesta va avea abilitarea de a analiza problemele economiei, la nivel macroeconomic şi financiar care pot să ameninţe stabilitatea şi va dispune de instrumente pentru a aborda riscurile pe care le identifică. Acesta va avea competenţa de a cere noii ARP să pună în aplicare deciziile sale prin luarea de măsuri de reglementare aplicabile tuturor entităţilor economice.
Din analiza comparată realizată asupra unor state membre ale Uniunii Europene reiese că în majoritatea acestora există o singură autoritate care supraveghează întregul sector financiar (bănci, bursă, fonduri mutuale, fonduri de pensii, asigurări, etc.). De asemenea, persoanele numite în cadrul acestor autorităţi trebuie să aibă o bună reputaţie, să deţină experienţă profesională relevantă în domeniul financiar-bancar şi să nu se afle în stare de incompatibilitate/conflict de interese. 
Astfel, putem menţiona următoarele:

· în state membre UE precum : Austria, Polonia, Marea Britanie, Danemarca, Estonia, Germania, Ungaria, Letonia, Malta, Finlanda şi Suedia -  tot sectorul financiar (inclusiv cel bancar) este supravegheat de o autoritate unică, separată de banca centrală;

· în state membre UE  precum : Cehia, Irlanda, Lituania şi Slovacia – supravegherea unică este concentrată la banca centrală, care monitorizează, atât bancile, cât şi restul sectorului financiar.
În cele ce urmează vom detalia aspectele legate de rolul, organizarea şi funcţionarea, precum şi competenţele autorităţilor de supraveghere financiară la nivelul unor state membre ale Uniunii Europene.
CAP.II PREZENTAREA SISTEMELOR DE SUPRAVEGHERE FINANCIARĂ ÎN STATE MEMBRE U.E.
AUSTRIA 
  
Ministerul de Finanţe iniţiază cadrul legislativ pentru sectorul financiar, care este adoptat de Parlament. Banca Naţională a Austriei (OeNB) monitorizează stabilitatea pieţelor financiare la nivel macro şi supraveghează sistemele de plăţi şi are atribuţii şi în supravegherea băncilor. 
  
În calitate de autoritate de supraveghere financiară integrată, Autoritatea pieţelor financiare (FMA)
 monitorizează şi verifică instituţiţile financiare şi participanţii la piaţă la nivel micro (bănci, firme de brokeraj, fonduri de pensii, fonduri mutuale, firme de asigurări şi altele). FMA are autonomie deplină şi poate emite regulamente şi decizii privind activitatea entităţilor supravegheate, poate impune sancţiuni cum ar fi retragerea autorizaţiei de funcţionare, revocarea din funcţie a directorilor executivi ai entităţilor supravegheate şi acordarea de amenzi de până la 150 000 de euro.

Potrivit art.4 din legea proprie, Autoritatea este formată din Comitetul executiv şi Comitetul de Supraveghere.


Cei 2 membri ai Comitetului executiv sunt numiţi de Preşedintele Republicii la propunerea Guvernului federal pentru un mandat de 5 ani care poate fi reînnoit.
  
În componenţa Comitetului de supraveghere, intră 1 Preşedinte, 1 Vicepreşedinte, 4 membri numiţi de Ministerul de Finanţe şi 2 membri cooptaţi desemnaţi de către Banca Naţională pentru un mandat de 5 ani. Acest Comitet de supraveghere are drept atribuţie realizarea managementului activităţii Autorităţii.
Potrivit legii proprii de organizare şi funcţionare
, Autoritatea pieţelor financiare monitorizează activităţile de tranzacţionare a valorilor mobiliare în conformitate cu prevederile legale şi cu principiile de echitate şi transparenţă (supravegherea pieţei şi bursei de valori).

De asemenea, asigură faptul că prospectele cu vânzare publică a valorilor mobiliare explică în mod adecvat oportunităţile şi riscurile de investiţii pentru publicul larg. 

 În calitate de instituţie publică autonomă, Autoritatea este competentă de a emite norme obligatorii, cum ar fi regulamente şi decizii, de a impune sancţiuni, de a retrage licenţele de funcţionare, de a impune amenzi administrative.

Autoritatea (FMA) este parte integrantă a Sistemului european al supraveghetorilor financiari (ESFS) şi reprezintă Austria în instituţiile europene relevante cooperând îndeaproape cu reţeaua de supraveghere europeană şi contribuie activ la lucrările sale.
Obiectivele FMA sunt:
- să contribuie la stabilitatea pieţei financiare interne;
- consolidarea încrederii în capacitatea de funcţionare a pieţei financiare;
 - de a proteja investitorii, creditorii şi consumatorii, precum şi
de a sancţiona orice încălcări ale prevederilor legale în domeniu.

Pentru atingerea acestor obiective, FMA:

- monitorizează şi ia toate măsurile necesare pentru a asigura conformitatea cu legile în vigoare;
- defineşte standardele minime pentru activarea pe piaţă şi publică regulamentele pentru punerea în aplicare a prevederilor legale;

 -  instituie un dialog permanent cu participanţii pe piaţa financiară;
  - iniţiază propuneri vizând dezvoltarea pieţei financiare;
   -  reprezintă interesele Austriei în Uniunea Europeană şi alte organisme internaţionale şi sprijină cooperarea cu alte autorităţi de supraveghere;

   -  utilizează şi dezvoltă sisteme moderne de analiză;
    - pune un mare accent pe angajarea de personal înalt calificat şi motivat, precum şi pentru implementarea tehnologiilor moderne, astfel încât să îndeplinească sarcinile de supraveghere integrate în mod eficient şi eficace.

În ceea ce priveşte structura
, FMA este împărţită în 5 Departamente respectiv: Supraveghere bancară (Departamentul I),  Supraveghere societăţi, asigurări şi fonduri de pensii(Departamentul II), Supraveghere valori mobiliare (Departamentul III), Supraveghere integrată(Departamentul IV) şi Servicii (Departamentul V).
Atribuţiile Departamentului de supraveghere bancară implică, în special, activitatea de licenţiere, autorizare şi procedurile de notificare, efectuarea procedurilor de supraveghere, supravegherea oficială intra-bancară, asistarea reprezentanţilor Băncii Naţionale pentru a efectua inspecţii la faţa locului (on-site), monitorizarea măsurilor luate de către instituţiile de credit controlate pentru remedierea deficienţelor constatate, interpretarea legii în ceea ce priveşte supravegherea bancară, colectarea şi analiza informaţiilor calitative, evaluarea rezultatelor analizelor cu privire la măsurile oficiale şi formularea de propuneri vizând legislaţia referitoare la supravegherea bancară, trimiterea de reprezentanţi în cadrul organismelor internaționale, supravegherea filialelor şi reprezentanțelor instituţiilor de credit străine, precum şi supravegherea transfrontalieră în domeniul de aplicare al conceptului de supraveghere consolidată.

Termenul de "supraveghere bancară" presupune drept principal obiectiv al activităţii ca fiind supravegherea instituţiilor de credit. De la intrarea în vigoare a Legii privind plata serviciilor, autorizarea şi monitorizarea permanentă a instituţiilor de plată, de asemenea, intră în domeniul de competenţă al departamentului de supraveghere bancară. Acest lucru este destul de evident, având în vedere cerinţele de supraveghere pentru instituţiile de plată  care sunt fundamentate pe cele pentru instituţiile de credit.

Acest departament este format din diviziile: "Consolidarea supravegherii şi a standardelor", "Supravegherea băncilor mari", "Supravegherea acţiunilor listate la bursă  și instituţiilor de credit cu destinaţie specială " şi "Supravegherea instituţiilor de credit descentralizate".
Departamentul pentru supravegherea societăţilor de asigurare și pensii are ca atribuţii, în special: supravegherea continuă a tuturor activităţilor economice ale societăţilor de asigurare şi de pensii inclusiv inspecţii la faţa locului, elaborarea de propuneri pentru dezvoltarea continuă a legislaţiei care se aplică companiilor de asigurări şi fondurilor de pensii, trimiterea de reprezentanţi la organismele internaţionale în domeniul de aplicare al acestui departament, precum şi problemele legate de acordarea licenţelor şi chestiunile judiciare. Acest departament este format din diviziile: "Fondurile de pensii şi probleme actuariale", "Supravegherea prudenţială a societăţilor de asigurări",        "Supravegherea financiară a asigurări de viaţă " şi "Supravegherea financiară pentru asigurările non-viață".
Departamentul de Supraveghere a Valorilor Mobiliare supraveghează în special instituţiile de credit, respectiv monitorizarea acestora pentru a se asigura că îndeplinesc obligaţiile de raportare, a pieţelor de capital, emitenţilor de supraveghere, autorizarea şi supravegherea continuă a furnizorilor de servicii de investiţii şi a organismelor de plasament colectiv, investigaţii în sectorul valorilor mobiliare şi cooperarea cu Biroul Federal Austriac de urmăririi penale (BKA),  Poliția Federală, biroul procurorului public, instanţele judecătoreşti şi alte autorităţi, asigurarea respectarea regulilor de conduită şi reglementărilor de conformitate, făcând propuneri pentru dezvoltarea continuă a legislaţiei care se aplică valorilor mobiliare, precum şi trimiterea de reprezentanţi în cadrul unor organisme internaţionale în domeniul de aplicare al acestui departament.

Acest departament este format din diviziile: "Pieţe si supravegherea tranzacţiilor", "Societăţi de investiţii", "Reguli de conduită şi conformitate" şi "Supravegherea prudenţială a Organismelor de Plasament Colectiv".
Pentru a promova cooperarea interinstiţuţională şi stabilitatea pieţei financiare un comitet a fost înfiinţat la Ministerul Federal de Finanţe. Acesta se compune din câte un reprezentant al Autorităţii pieţelor financiare(FMA), al Băncii Naţionale, precum şi un reprezentant al Ministerului de Finanţe. Acesta este convocat de cel puţin patru ori pe an. Experţii externi pot fi numit în calitate de consultanţi.

Scopul acestui Comitet este de a promova cooperarea şi schimbul de opinii privind situaţia economică şi provocările economice generate de sectorul financiar austriac. În consecinţă, aspecte juridice, precum şi aspecte generale ale pieţei financiare sunt discutate, în cadrul Comitetului care este de acord cu privire la poziţia oficială propusă Uniunii Europene. În acest fel, Comitetul acţionează ca un forum de coordonare în caz de criză în sectorul financiar. Comitetul poate face, de asemenea, recomandări cu privire la întrebări referitoare la piaţa financiară, care ar putea fi adresate FMA, Băncii Naţionale sau Ministrului federal de Finanţe.

Comitetul Pieţei financiare nu este organism decizional al FMA.
BULGARIA 
Funcţia de supraveghere financiară este partajată între Banca Naţională a Bulgariei care este responsabilă pentru supravegherea sectorului bancar şi Comisia de Supraveghere Financiară (FSC)
, care este responsabilă de supravegherea activităţii de valori mobiliare şi de investiţii, de asigurări şi fonduri de pensii.

Comisia de Supraveghere Financiară a fost înfiinţată în 2003 şi supraveghează piaţa de capital, piaţa asigurărilor şi piaţa pensiilor private. 

În octombrie 2003, FSC şi BNB au semnat un Memorandum de parteneriat şi cooperare vizând supravegherea financiară. Scopul acestui memorandum este de a îmbunătăţi coordonarea între cele două instituţii în ceea ce priveşte chestiunile de interes comun, prin coordonarea anumite acţiuni legate de punerea în aplicare a instrumentelor de supraveghere în virtutea competenţelor atribuite ambelor instituţii, îmbunătăţirea legislaţiei în vigoare; cooperarea pentru îmbunătăţirea cadrului de reglementare aplicabil entităţilor supravegheate, precum şi asistenţă reciprocă în punerea în aplicare a funcţiilor de supraveghere. 

Pe baza legii cu privire la FSC, a fost creat Consiliul Consultativ pentru stabilitate financiară pentru a asigura, printre altele, securitatea şi integritatea  pieţelor financiare, în scopul exercitării unui efect pozitiv asupra dezvoltării macroeconomice. Şeful FSC, guvernatorul BNB şi ministrul de Finanţe sunt membri ai acestui Consiliu.

Potrivit legii
 proprii, FSC este un organism specializat independent care reglementează şi controlează sistemul financiar. Principalele sale atribuţii sunt: protejarea intereselor investitorilor şi titularilor de poliţe; asigurarea stabilităţii, transparenţei şi credibilităţii pieţelor financiare.

Comisia de supraveghere răspunde în faţa Parlamentului, iar membrii sunt numiţi politic. Totuşi, membrii comisiei trebuie să aibă experienţă relevantă în finanţe sau drept. Preşedintele Comisiei este ales de către Parlament pentru un mandat de 6 ani. 

Conform art.3 din Legea de organizare şi funcţionare, Comisia are următoarea componenţă: 1 Preşedinte, 3 Vicepreşedinţi ce coordonează activitatea departamentelor, 1 membru. 

În privinţa competenţelor cerute pentru a fi numit în cadrul Comisiei, art.4 din lege precizează următoarele: buna repuţaţie, experienţă profesională de minim 5 ani lucraţi efectiv în domeniul financiar-bancar sau al asigurărilor din ultimii 10 ani, deţinerea a cel puţin unei diplome de master în domeniul dreptului, economic sau financiar-bancar, să nu aibe condamnări ori să fie în relaţii de rudenie ori afaceri cu alţi membri ai Comisiei, să nu fie răspunzător de managementul defectuos ce a condus la falimentul unei societăţi în ultimii 2 ani.
Supravegherea financiară unificată asupra entităţilor supravegheate constă în monitorizează respectării cerinţelor legale, a companiilor, a situaţiilor financiare și veridicităţii informaţiilor pe care acestea le furnizează.

Activitatea Comisiei de supraveghere se realizează prin intermediul supravegherii off-site şi on-site respectiv prin examinarea activităţii participanţilor pe piaţă autorizată.

Scopul activităţii de control este prevenirea şi combaterea încălcării prevederilor legale în vederea asigurării protecţiei intereselor investitorilor, asigurătorilor şi persoanelor asigurate.
Activitatea de reglementare a Comisiei include elaborarea şi adoptarea de regulamente şi instrucţiuni prevăzute în legislaţie, emiterea de norme şi instrucţiuni cu privire la punerea în aplicare şi interpretarea codurilor şi a legilor. Comisia adoptă acte legislative secundare privind punerea în aplicare a legilor, în legătură cu efectuarea supravegherii financiare. Reglementarea activităţii participanţilor la piaţă se face în conformitate cu legislaţia europeană, normele şi practicile în domeniu. De obicei, modificările legislative sunt impuse de schimbările care au avut loc în sistemul financiar în sine, introducerea de noi produse şi tehnologii sau în caz de imperfecţiuni ale cadrului de reglementare.
De asemenea, în activitatea de autorizare, Comisia este ţinută să respecte principiul imparţialităţii şi punerii în aplicare a unei abordări unificate privind condiţiile cerute tuturor solicitanţilor. Comisia examinează documentele care au fost anexate la cererile de emitere a autorizaţiei sau de modificare a uneia care a fost deja acordată în vederea conformităţii acestora cu cerinţele de reglementare. Aceasta stabileşte dacă toate documentele solicitate şi datele au fost furnizate şi dacă procedura legală de acordare a licenţelor a fost respectată. De exemplu, impune cerinţe pentru societăţi vizând :

          -    Mărimea capitalului şi structura acţionariatului;

-  Originea resurselor cu care au fost plătit aportul de capital;
- Existenţa / lipsa relaţiilor de rudenie între persoane fizice şi / sau juridice, în conformitate cu prevederile legale
- măsuri pentru membrii organelor de conducere şi de supraveghere şi alte cerinţe speciale.
CEHIA
Cadrul legal:

Legea privind Banca Naţională Cehă nr.6/1993

Legi şi alte reglementări din domeniul pieţei financiare

În anul 2006, în Cehia a fost creat un nou cadru legal prin care s-a stabilit ca supervizarea pieţei financiare să fie realizată de către o singură autoritate. 
Anterior supervizarea era efectuată de către Comisia de Securitate pentru valori mobiliare, Oficiul Ministerului de finanţe pentru asigurări şi fonduri de pensii şi Oficiul de supraveghere a băncilor cooperatiste. Acestea s-au dizolvat iar competenţa lor s-a transferat către Banca Naţională Cehă. 
BNC
 este responsabilă cu supervizarea sectorului bancar, piaţa de capital, industria asigurărilor, fonduri de pensii, uniunile de credit , instituţiile de plată. Ca parte a reformei, s-a stabilit Comitetul pentru piaţa financiară ca un corp consultativ ce oferă rapoarte Consiliului Băncii Naţionale Cehe cu privire la piaţa financiară. 
Comitetul pentru piaţa financiară are dreptul să prezinte opinii şi recomandări cu privire la strategii şi abordări de supervizare a pieţelor financiare şi de semnalare a problemelor sistemice de pe piaţa financiară.
DANEMARCA
Cadrul legal:

Legea privind afacerile financiare

Legea privind transferul titlurilor de valoare

Legea privind măsurile de prevenire a spălării banilor şi a finanţării terorismului

Legea privind asociaţiile de investiţii

Legea privind creditul ipotecar

Legea privind stabilitatea financiară

Legea privind medierea asigurărilor

Legea privind un sistem de asigurare al terorismului pentru domeniul asigurărilor non-viaţă

Legea privind supravegherea fondurilor de pensii

Legea privind pensia suplimentara

Legea privind fondul de garantare pentru depozite şi investiţii
 

În Danemarca există o singură autoritate de supervizare a pieţelor financiare, Finanstilsznet
 (Autoritatea Daneză de Supervizare Financiară - ADSF), care se află sub responsabilitatea Ministerului pentru economie, comerţ, industrie şi protecţia consumatorului. 
ADFS s-a înfiinţat în ianuarie 1988, prin fuziunea dintre Autoritatea de Supraveghere a băncilor şi a băncile de economii cu Autoritatea de Supraveghere a Asigurărilor.
În ianuarie 1990, Autoritatea de Supraveghere pentru instituţiile de credit ipotecar a fost transferat la ADFS de la Agenţia daneză pentru locuinţe. 

ADSF acţionează ca un corp de reglementare şi supervizare, întrucât elaborează legislaţia în domeniul financiar şi urmăreşte respectarea legislaţiei. Supervizarea cuprinde întreprinderile financiare: instituţii de credit, instituţii de credit ipotecar, companii de asigurări, fonduri de pensii, brokeri de asigurări, piaţa muncii, pensia suplimentară, fondul de pensii al angajaţilor, fondul de pensii pentru boli profesionale, companii de investiţii şi fonduri de investiţii, precum şi supravegherea pieţelor de valori mobiliare, inclusiv a întreprinderilor autorizate să funcţioneze pe schimburi de stocuri (burse de valori mobiliare), autorizarea pieţei de valori mobiliare, a pieţei monetare, instituţii de compensare şi înregistrare de întreprinderi (centre de valori mobiliare).

Banca Naţională Daneză (BND) participă în cadrul Consiliului de Afaceri Financiare, care decide în probleme generale de supervizare ca şi în unele mai specifice dar cu consecinţe semnificative pentru întreprinderile financiare individuale şi holding-urile financiare. 

În plus, Consiliul de Afaceri Financiare face recomandări către ADFS cu privire la reglementările în domeniu. Consiliul este format din opt membri, aprobaţi de către banca centrală, ministrul economiei, comerţului şi industriei precum şi de către alţi actori importanţi din domeniul economic şi financiar.

Secretariatul Consiliului de Afaceri financiare, cât şi cel al altor două instituţii paralele, Consiliul danez al valorilor mobiliare şi Consiliul pieţei pensiilor, este asigurat de către ADFS.
Structura organizatorică a ADFS

ADSF este condusă de către un director general subordonat ministrului economiei, comerţului, industriei şi protecţiei consumatorului. Directorul general are în subordine trei directori adjuncţi, fiecare având în coordonare mai multe divizii.

Director adjunct I:

· Divizia pentru analiză bancară;

· Divizia bancară 1;

· Divizia bancară 2;

· Divizia bancară 3;

· Divizia de analiză pentru afaceri financiare internaţionale, lichidităţi şi SIFI;

· Divizia pentru credite ipotecare.

Director adjunct II:

· Divizia pentru informatică;

· Divizia pentru raportări financiare;

· Divizia pentru asigurări generale şi reasigurări;

· Divizia pentru asigurări de viaţă;

· Divizia pentru fondurile de pensii;

Director adjunct III:

· Divizia pentru investiţii colective;

· Divizia pentru consumatori şi intermedieri financiare;

· Departamentul juridic;

· Divizia pentru risc operaţional;

· Divizia pentru titluri de valoare.

ESTONIA

 
Autoritatea de Supraveghere Financiară este instituţie autonomă cu buget propriu, care desfăşoară, în mod independent, activitatea de supraveghere, în numele statului. Efectuează controlul de stat asupra băncilor, companiilor de asigurări, intermediarii în asigurări, societăţile de investiţii, societăţile de administrare a fondurilor de investiţii şi de pensii, precum şi asupra furnizorilor de servicii de plăţi, instituţii emitente de carduri bancare, asupra pieţei valorilor mobiliare, entităţi care au fost autorizate să funcţioneze de către Autoritatea de Supraveghere Financiară. Companiile de leasing si birouri mici de împrumut nu intră sub supravegherea Autorităţii de Supraveghere Financiară
.

Scurt istoric. Până în anul 2002, activitatea de supervizare financiară se realiza prin intermediul Autorităţii de Supervizare Bancară şi prin Autoritatea de Supervizare a Asigurărilor şi Inspectoratul pentru Valori Mobiliare din cadrul Ministerului de Finanţe. La iniţiativa Autorităţii de Supervizare Bancară şi a Guvernului, la mijlocul anului 1999 s-a demarat un proces de reformă a domeniului finalizat cu adoptarea, la 09 mai 2001, de către Parlament a Legii privind Autoritatea de Supraveghere Financiară, prin care se instituie o autoritate unică de stat pentru supervizarea activităţii bancare, de asigurări şi a pieţei valorilor mobiliare.

Organizare. Activităţile de supervizare se desfăşoară pe două planuri:

· supervizarea pieţelor şi a serviciilor - asigurarea transparenţei,  credibilităţii şi eficienţei serviciilor financiare. 

· supervizarea prudenţială - analiza riscului şi a sustenabilităţii activităţii  participanţilor la piaţă
În prezent, Autoritatea dispune de 69 de angajaţi
. 

Cheltuielile de funcţionare sunt acoperite din taxele de supraveghere şi taxele administrative plătite de către subiecţii de supraveghere financiară.
Conducerea se exercită de către Comitetul de Supervizare cu atribuţii asupra activităţii propriu-zise de supraveghere precum şi asupra managementului entităţii. Este format din şase membri; ministrul finanţelor şi guvernatorul băncii centrale sunt membri de drept. Conducerea curentă este asigurată de un Comitet de Conducere, compus din patru membri; lucrează ca organism colegial dar fiecare membru are în responsabilitate câte un domeniu de activitate.
FINLANDA


În Finlanda funcţiona modelul sectorial cu două autorităţi de supraveghere: Autoritatea Finlandeză de Supraveghere Financiară, FFSA, pentru sectorul bancar şi de valori mobiliare, precum şi Autoritatea de Supraveghere a Asigurărilor, ISA, pentru sectorul asigurărilor.

Cadrul pentru supravegherea financiar a fost reformat la 1 ianuarie 2009 prin fuziunea FFSA şi ISA şi formarea Autorităţii de Supraveghere Financiară, FIN-FSA
, care este abilitată în prezent cu funcţiile de supraveghere asumate anterior de către autorităţile menţionate. Entităţile supravegheate de FIN-FSA includ băncile, companiile de asigurări şi de pensii, precum şi alte societăţi care operează în sectorul asigurărilor, investiţiilor, societăţilor de gestionare a fondurilor şi Bursa de Valori de la Helsinki.

Activităţile FIN-FSA au ca scop: asigurarea stabilităţii financiare şi buna funcţionare a entităţilor supravegheate; protejarea intereselor asiguratului; menţinerea încrederii în pieţele financiare. FIN-FSA este, de asemenea, responsabil pentru promovarea respectării bunelor practici şi conştientizarea publică a importanţei pieţelor financiare. 


FIN-FSA funcţionează administrativ în conlucrare cu Banca Finlandei, dar este independentă în luarea deciziilor. Entităţile supravegheate furnizează 95% din finanţarea necesară pentru desfăşurarea activităţilor, restul de 5% provenind de la Banca Centrală. Activitatea FIN-FSA este supravegheată de către Consiliul de Supraveghere Parlamentară. 


Consiliul FIN-FSA stabileşte obiectivele pentru activităţile de supraveghere şi principiile operaţionale, precum şi normele respective şi supraveghează realizarea şi respectarea acestora. Consiliul FIN-FSA este compus din cinci membri: unul numit pe baza unei propuneri a Ministerului de Finanţe, unul pe baza unei propuneri a Ministerului Afacerilor Sociale şi Sănătăţii şi unul pe baza unei propuneri a Băncii Finlandei. În plus, alţi doi membri sunt numiţi de Consiliul de Administraţie. Mandatul Consiliului este de trei ani.

Autoritatea Finlandeză de Supraveghere Financiară cooperează în domeniul stabilităţii financiare Banca Finlandei, cu Ministerul Finanţelor, şi cu Ministerul Afacerilor Sociale şi Sănătăţii. Structura de cooperare se bazează pe Memorandumul de înţelegere dintre autorităţile menţionate.

În prezent sunt în curs de elaborare normele şi regulamentele care vor sta la baza activităţii Autorităţii.

GERMANIA

Cadrul legal:

Legea privind Autoritatea Federală pentru Supervizarea Financiară (Bundesanstalt für Finanzdienstleistungsaufsicht – BaFin)

Legea cu privire la prospectul titlurile de valoare

Legea privind înfiinţarea unui fond de stabilizare a pieţei financiare

Legea privind prospectul valorilor mobiliare

Legea privind supravegherea prudenţială a serviciilor de plată

Legea privind supravegherea întreprinderilor de asigurare

Legea bancară

Legea privind garantarea depozitelor şi compensarea investitorilor

Legea privind impozitul pentru asigurări

Legea privind investiţiile

Legea privind achiziţionarea şi preluarea de titluri de valoare

Legea privind transferul titlurilor de valoare

Autoritatea Federală pentru Supervizarea Financiară – Bundesanstalt für Finanzdienstleistungsaufsicht (BaFin)
 supervizează băncile, companiile pentru investiţii şi companiile de asigurări, asigurând pe de o parte stabilitatea şi buna funcţionare a pieţei financiare germane iar, pe de altă parte, protecţia consumatorilor şi a investitorilor. 

Cu toate acestea, conform legii, Banca Federală Germană (BFG) este substanţial implicată în supravegherea bancară printr-o monitorizarea continuă a instituţiilor (inclusiv inspecţii la faţa locului, precum şi evaluarea documentelor, a rapoartelor auditorilor şi a declaraţiilor financiare anuale). BFG face audit şi evaluează operaţiunile bancare pentru a verifica conformitatea cu cerinţele reglementărilor privind capitalul şi gestionarea riscului. Pe acest fond s-a înfiinţat Forum für Finanzmarktaufsicht (Forum pentru supervizarea pieţei financiare) care are ca scop facilitarea şi intensificarea cooperării dintre BaFin şi BFG.

La 21 februarie 2008 a fost publicat un nou Ghid cu privire la supravegherea pieţei financiare şi cooperarea dintre BaFin şi BFG.

BaFin efectuează supravegherea băncilor şi companiilor de investiţii, în cooperare cu BFG, asigurând, pe de o parte, stabilitatea şi buna funcţionare a pieţei financiare germane, integral iar, pe de altă parte, protecţia consumatorilor şi a investitorilor. Cu privire la sectorul asigurărilor, trebuie menţionat că BaFin asigură supravegherea companiilor de asigurări care operează peste graniţele landurilor, întrucât la nivelul fiecărui stat federal supravegherea este realizată de către autorităţile regionale competente.

În octombrie 2009, guvernul german a anunţat că responsabilitatea pentru supravegherea bancară va fi concentrată la BFG, menţionând că independenţa acesteia va rămâne neatinsă.
Structura organizatorică BaFin
:
BaFin este condusă de un preşedinte şi patru directori executivi:

· un director executiv pentru supervizarea bancară; 

· un director executiv pentru supervizarea asigurărilor; 

· un director executiv pentru valorile mobiliare 

· un director executiv pentru serviciul de reglementare.

BaFin are în prezent aproximativ 2300 de angajaţi. Aproximativ două treimi din personalul său sunt funcţionari publici şi o treime sunt angajaţi permanenţi (Tarifbeschäftigte). Aproximativ trei sferturi din personal lucrează la Bonn şi un sfert la Frankfurt. 19 membri ai personalului sunt detaşaţi de la alte autorităţi naţionale sau internaţionale şi alte instituţii. 

Un număr de structuri diferite sprijină şi consiliază BaFin şi supraveghează activităţile sale. Acestea sunt:

· Consiliul de administraţie;

· Bordul consultativ;

· Forumul pentru supervizarea pieţei financiare;

· Consiliul consultativ pentru asigurări;

· Consiliul pentru titluri de valoare;

· Consiliul consultativ;

· Comitetul pentru contestaţii.

În declarația asupra misiunii sale, BaFin îşi defineşte responsabilităţile sale şi obiectivele de supraveghetor financiar integrat pentru una dintre cele mai importante pieţe financiare şi de capital, piaţa germană.

BaFin este supraveghetor financiar integrat pentru piaţa financiară din Germania. Acesta este responsabil cu supravegherea instituţiilor de credit, furnizorilor de servicii financiare, societăţilor de administrare a investiţ

iilor (Kapitalanlagegesellschaften), a societăţilor de asigurare şi de unele aspecte privind tranzacţionarea titlurilor de valoare.

Activitatea de supraveghere se bazează pe următoarele principii:

· Supervizare pe criterii de risc, ca urmare a resurselor alocate limitat.

Acest lucru înseamnă că BaFin nu poate şi nu supraveghează toate instituțiile și întreprinderile cu acelaşi grad de apropiere.

· Măsurile de reglementare în domeniul supravegherii se fac ori de câte ori este necesar, dar numai atât cât este necesar. Reglementarea se face diferenţiat şi ţine cont de nevoile instituţiilor şi ale întreprinderilor mici pentru soluţii simple. În procesul legislativ german şi pe plan internaţional se susţine implementarea normelor cu simţ al proporţiei.

· Responsabilitatea pentru Europa. BaFin îşi îndeplineşte responsabilitatea sa europeană. În îndeplinirea atribuțiilor sale, acesta cooperează îndeaproape, într-o atmosferă de încredere reciprocă, cu autorităţile de supraveghere din alte state membre UE, unde ţine seama de obiectivele unei practici europene de armonizate legislativă în materie de supervizare a pieţei financiare. 

· Apropierea de realitățile practice. BaFin menține un dialog permanent cu instituțiile și societăţile aflate sub supravegherea sa. 

· Obiectivitate și transparenţă. BaFin pedepseşte ferm şi obiectiv încălcări ale normelor de supraveghere, întotdeauna având în vedere obiectivele supravegherii. Măsurile de supraveghere trebuie să fie uşor de înţeles pentru cei în cauză. 

· Finanţarea Bafin. Activitatea de supraveghere BaFin este finanțată integral din fonduri de la instituţiile şi societăţile aflate sub supravegherea sa. 

IRLANDA


În 2003 Banca Centrală a Irlandei a fost restructurată şi a devenit cunoscută sub numele de Banca Centrală şi Autoritatea Serviciilor Financiare din Irlanda (CBFSAI). Autoritatea Irlandeză de Reglementare pentru Servicii Financiare (IFSRA) a fost înfiinţată ca o autoritate autonomă în cadrul CBFSAI, responsabilă pentru supravegherea prudenţială a întregului sector de  servicii financiare, cu excepţia fondurilor de pensii. IFSRA a cooperat îndeaproape cu CBFSAI în ceea ce priveşte sarcina de menţinere a stabilităţii financiare pe, ansamblu. Din acest motiv, guvernatorul CBFSAI a avut o serie de competenţe specifice: (i) îndeplinea funcţia de consultant de Reglementare Financiară acordul său fiind necesar în ceea ce priveşte orice problemă referitoare la stabilitatea financiară a statului irlandez; (ii) competenţa de a încuviinţa un angajat CBFSAI pentru a controla (inclusiv efectuarea de inspecţii la faţa locului) instituţiile de credit autorizate, înfiinţare de societăţi, de entităţi fiduciare, burse de valori, societăţi de investiţii şi scheme colective de investiţii; (iii) să emită propuneri de orientări în ceea ce priveşte politicile şi principiile pe care CBFSAI urma să le pună în aplicare.

În iulie 2010, a fost adoptată legea pentru integrarea supravegherii financiare în Banca Centrala
 a Irlandei sub forma unui consiliu unitar - Comisia Băncii Centrale a Irlandei; se realizează înlocuirea vechilor structuri ale Băncii şi IFSRA. Se creează noi posturi de conducere din cadrul Băncii - Şeful Regulamentului Financiar şi Şeful Băncii Centrale. Legislaţia asigură independenţa Guvernatorului, în conformitate cu legislaţia UE şi menţinerea structurii Eurosistemului. 
LETONIA
În Letonia, supravegherea pieţei financiare este efectuată de către o singură autoritate publică independentă, Comisia pentru Finanţe şi Piaţa de Capital - FKTK
, de la 1 iulie 2001. Aceasta nu este finanţată din bugetul de stat sau din resursele bugetului administraţiei locale, ci din plăţile provenite de la participanţii de pe piaţa financiară, asigurări şi de capital (art.23 din Legea de organizare şi funcţionare).
Potrivit  art.4 din Legea
 proprie de organizare şi funcţionare, Comisia supraveghează instituţiile de credit, companiile de asigurări, societăţile de brokeraj, emitenţi, societăţile de investiţii, pieţele reglementate, Bursa de Valori din Riga, Depozitarul Central, societăţile de administrare a investiţiilor şi fondurile de investiţii, precum şi fondurile de pensii private şi schema de pensii finanţate de stat. Principalele obiective ale acestei Comisii sunt următoarele: protecţia investitorilor, deponenţilor şi asiguraţilor; promovarea unor măsuri de dezvoltare şi stabilitate a pieţei financiare.
Comisia gestionează, de asemenea, Fondul de Garantare a Depozitelor
şi Fondul pentru Protecţia Asiguraţilor şi cooperează cu Banca Naţională şi Ministerul de Finanţe; în plus, ajută Oficiul pentru Prevenirea Spălării Banilor în privinţa datelor asupra încasărilor care provin din activităţi infracţionale. 
La data de 8 septembrie 2009 , Banca Naţională şi Comisia au încheiat un nou acord de cooperare, în scopul de a îmbunătăţi schimbul de informaţii, realizarea în comun de inspecţii şi schimbul de baze de date.
În ceea ce priveşte structura
, conform art.13 din lege, Comisia este compusă din 5 membri respectiv: un Preşedinte, 1 Vicepreşedinte şi 3 membri care ocupă şi funcţia de directori în cadrul departamentelor.

Preşedintele şi Vicepreşedintele Comisiei sunt numiţi de Parlament pentru un mandat de 6 ani la propunerea comună a Ministrului de Finanţe şi a Guvernatorului Bănci Naţionale. Preşedintele Comisiei are dreptul de a numi şi revoca din funcţie pe cei 3 membri după consultări cu Ministrul de Finanţe şi Guvernatorul Băncii Naţionale.
Pot fi numite în funcţia de Preşedinte al Comisiei doar persoanele care se bucură de o bună reputaţie, deţin competenţe în managementul financiar şi au cel puţin 5 ani experienţă în domeniul financiar şi al pieţei de capital.

Potrivit art.17 din lege, Comisia are următoarele competenţe:

- să aprobe politicile de supraveghere şi reglementare a pieţelor financiare şi de capital;

 - să adopte reglementări şi decizii obligatorii pentru participanţii de pe piaţa financiară şi de capital;

 - să autorizeze activitatea societăţilor de valori mobilare şi de investiţii pe piaţa de capital;
      - să ia decizii de sancţionare a participanţilor pe piaţa financiară şi de capital în condiţiile încălcării prevederilor legale de către aceştia.
LITUANIA


Până în ianuarie 2012 sistemul de supraveghere financiară era format din trei autorităţi: Banca Lituaniei, responsabilă cu supravegherea sistemului bancar, şi a instituţiilor de credit, Comisia Valorilor Mobiliare, responsabilă pentru supravegherea de prudenţialitate  a activităţilor pe pieţele de capital, şi Comisia de Supraveghere a Asigurărilor, responsabilă pentru supravegherea de prudenţialitate şi desfăşurarea activităţii pe piaţa asigurărilor. 


La 31 decembrie 2011 cele două comisii şi-au încetat activitatea, supervizarea pieţelor de capital şi a asigurărilor fiind transferată, prin lege, la o nou constituită divizie din cadrul Băncii Lituaniei – Divizia de Supervizare. În plus, în conformitate cu legea respectivă banca centrală a fost abilitată să soluţioneze şi problemele legate de protecţia consumatorului printr-un nou. mecanism extrajudiciar de soluţionare a litigiilor dintre consumatorii de servicii financiare şi participanţii la pieţele financiare. 

În esenţă, activitatea noii divizii a Băncii Lituaniei cuprinde supravegherea serviciilor:


- băncilor comerciale, 



- altor instituţii de creditare şi plăţi, 



- pieţelor de valori mobiliare, 



- pieţelor de asigurări, a serviciilor intermediarilor în asigurări.

MALTA


Autoritatea pentru Servicii Financiare este autoritate unică de supraveghere şi reglementare. A fost înfiinţată în baza legii din 23 iulie 2002
  prin preluarea funcţiilor de supraveghere efectuate anterior de către Banca Centrală a Maltei, Bursa de Valori şi Centrul de Servicii Financiare al Maltei. Autoritatea este o instituţie publică pe deplin autonomă, care prezintă rapoarte anuale în faţa Parlamentului.

Sectorul serviciilor financiare cuprinde toate activităţile financiare, inclusiv cele ale instituţiilor de credit, ale instituţiilor financiare şi ale emitenţilor de carduri bancare, titlurile de valoare şi ale societăţilor de servicii de investiţii, din pieţele reglementate, societăţile de asigurare, scheme de pensii. Autoritatea gestionează, de asemenea, Registrul societăţilor comerciale şi, de asemenea, calitatea de Autoritate de Listare.


Autoritatea este condusă de Consiliul guvernatorilor, prezidat de un preşedinte; acesta stabileşte politica şi orientarea generală, asistat de o structură juridică şi de afaceri internaţionale. Directorul acestei structuri este, totodată, secretarul Consiliului guvernatorilor. Pentru autorizare, supraveghere şi reglementare funcţionează un Consiliu de Supraveghere, condus de un director general, compus din directorii responsabili de autorizare, supraveghere bancară, supravegherea pieţelor de valori mobiliare şi de asigurări, supravegherea fondurilor de pensii, de activitatea de dezvoltare şi de reglementare. Operaţiunile sunt în responsabilitatea Consiliului de administraţie şi pentru Resurse, compus din directorii responsabili pentru comunicaţii, dezvoltarea resurselor umane, tehnologia informaţiei şi administraţie, prezidat de directorul operaţional. Coordonarea între aceste trei organe este asigurată la nivelul Comitetului de coordonare.

Autoritatea are, de asemenea, printre atribuţii şi informarea consumatorilor şi protecţia acestora în sectorul serviciilor financiare. Această atribuţie este deţinută de managerul pentru reclamaţiile consumatorilor.

Agenţia dispune de un personal format din 212 economişti, jurişti, contabili şi personal auxiliar.

MAREA BRITANIE

Cadrul legal:

Legea privind serviciile financiare din 2012

După alegerile generale din iunie 2010, cancelarul finanţelor a anunţat planul de desfiinţare a Autorităţii de Supervizare financiară (Financial Services Authority) din Marea Britanie şi separarea responsabilităţilor sale între alte agenţii şi Banca Angliei. 

Legea privind serviciile financiare din 2012 va intra în vigoare la 1 aprilie 2013. Acest act normativ creează un nou cadru de reglementare pentru serviciile financiare. În special, legea conferă Băncii Angliei responsabilitatea pentru stabilitatea financiară, reunind macro şi micro reglementarea prudenţială.

Astfel, noile structuri vor fi:

· Comitetul pentru politică financiară al Băncii Angliei - The Financial Policy Committee (FPC)
;

· Autoritatea pentru reglementarea prudenţială - The Prudential Regulation Authority (PRA)
;
· Autoritatea pentru conduita financiară - The Financial Conduct Authority
 (FCA)
Comitetul pentru politică financiară va fi o autoritate puternică, expertă în domeniul macro-prudenţial, din cadrul Băncii Angliei, responsabilă cu protejarea şi consolidarea stabilităţii financiare.

Autoritatea pentru reglementarea micro-prudenţială are responsabilitatea de a asigura eficienţa reglementării prudenţiale a firmelor. Aceasta va funcţiona ca o substructură a Băncii Angliei.

Autoritatea pentru conduita financiară – FCA va marca o schimbare majoră în domeniul reglementărilor pentru consumatorul de servicii financiare. Aceasta se va asigura ca activitatea de pe piaţa financiară să se desfăşoare în interesul tuturor consumatorilor şi participanţilor la piaţă.

FCA are un singur obiectiv strategic şi trei obiective operaţionale:

Obiectivul strategic este acela de a se asigura că pieţele relevante funcţionează bine. Cele trei obiective strategice sunt: 

· asigurarea unui grad adecvat de protecţie a consumatorilor;

· protejarea şi îmbunătăţirea întregului sistem financiar din Marea Britanie;

· promovarea concurenţei efective, în interesul consumatorilor.
Pentru a sprijini FCA să fie cât mai proactivă, guvernul îi conferă prin lege o nouă putere de intervenţie care îi permite să introducă reglementări imediate pentru a interzice sau a impune restricţii cu privire la produsele financiare.

FCA va avea, de asemenea, puterea de divulga şi publica informaţii şi anunţuri de avertizare în legătură cu măsurile disciplinare şi contracararea unor promoţii privind produsele financiare care induc în eroare consumatorul.

POLONIA 
Autoritatea Financiară de Supraveghere
 - KNF este principalul supraveghetor financiar, vizând funcţionarea corespunzătoare a pieţei financiare, inclusiv stabilitatea, siguranţa şi transparenţa acesteia. 

Autoritatea de Supraveghere a Pieţei Financiare a fost înfiinţată în 2006 preluând atribuţiile Comisiei de Supraveghere a Asigurărilor şi Fondurilor de Pensii şi Comisiei de Valori Mobiliare. 

În ianuarie 2008 a preluat şi atribuţiile Comisiei de Supraveghere a Băncilor având astfel sub supraveghere întregul sector financiar din Polonia. 

Preşedintele PFSA răspunde direct în faţa primului-ministru. 

Autoritatea este finanţată din contribuțiile entităţilor supravegheate. În ceea ce priveşte structura, Președintele
 acesteia este numit de către Primul-ministru pentru un mandat de 5 ani. De asemenea, în componenţa ei se mai găsesc 2 vicepresedinţi numiţi de către Primul-ministru şi 4 membri: Ministrul Finanţelor sau reprezentantul său, Ministrul Muncii şi Politicilor Sociale sau reprezentantul său, Președintele sau Vice-preşedintele Băncii Naţionale, un reprezentant al Președintelui Republicii Polone.

Autoritatea de Supraveghere Financiară (KNF) adoptă rezoluţii, decizii şi hotărâri, cu o majoritate simplă în cadrul reuniunilor sale care au loc o dată la două săptămâni sau mai des, în funcţie de nevoile pieţei. Preşedintele şi vicepreşedinţii sunt asistaţi în atribuţiile lor de către Oficiul/Secretariatul KNF. 

Preşedintele şi cei doi vicepreședinţi sunt responsabili pentru gestionarea Oficiului KNF (ceilalţi membri nu fac parte din Biroul KNF). Angajaţii Oficiului KNF nu sunt funcţionari publici.

Potrivit legii, KNF poate autoriza preşedintele, vice-președinţii și angajații Oficiului KNF să întreprindă acţiuni în cadrul domeniului de competenţă (inclusiv hotărâri şi decizii administrative). Categoriile de acte pentru care KNF este singurul organ competent să emită hotărâri, sunt definite prin lege. Astfel de acte includ: autorizarea de a opera pe piaţa financiară, sancţiuni administrative şi alte măsuri care sunt esenţiale pentru buna funcţionare a pieţei financiare.

SUEDIA

Cadrul legal:

Codul de reglementare a Autorităţii de Supervizare Financiară din Suedia

În Suedia, din anul 1991, Autoritatea de Supervizare Financiară (ASF) – Finansinspektionen
, este autoritatea unică competentă, responsabilă cu supravegherea bancară, a valorilor mobiliare şi sectorul asigurărilor . Principalul obiectiv al ASF este să promoveze eficienţa şi stabilitatea în sistemul financiar şi în acelaşi timp să asigure o protecţie eficientă a consumatorilor.

ASF monitorizează şi analizează tendinţele de pe piaţa financiară., evaluează soliditatea financiară a companiilor individuale din diferite sectoare şi a pieţei financiare în ansamblu. De asemenea, controlează riscul şi sistemul de control în societăţile financiare şi supraveghează respectarea statutelor şi a diverselor reglementări.

ASF eliberează autorizaţii de funcţionare pentru societăţile ce oferă servicii financiare.

ASF investighează cazurile suspecte de infracţiuni şi manipulări de preţ. FSA efectuează investigaţii la faţa locului şi pentru sucursalele companiilor suedeze care funcţionează pe teritoriul altor state din Uniunea Europeană.

ASF monitorizează societăţile şi prezintă consumatorilor informaţii complete şi clare 


ASF stabileşte regulile de raportare financiară a companiilor financiare.

În 2009, guvernul a emis o ordonanţă cu instrucţiuni pentru ASF, ca aceasta să se consulte cu Banca Naţională Suedeză în problemele importante, cum ar fi stabilitatea sistemului de plăţi.

Structura organizatorica a ASF

Corpul de conducere al autorităţii este format din:

· Directorul general;

· Consiliul de administraţie;

· Senior managerii.

Directorul general este în relaţie directă cu următoarele structuri:

· Consiliul de administraţie;

· Biroul pentru analize economice;

· Consiliul general;

· Bănci;

· Asigurări şi fonduri de investiţii;

· Pieţe;

· Administraţie şi resurse umane

Consiliul de administraţie este format din 8 membri, numiţi de guvern, pentru o perioadă de trei ani. 
SLOVACIA


Până la 1 ianuarie 2006 activitatea de supraveghere financiară se realiza prin două instituţii: Banca centrală, pentru supravegherea bancară şi Autoritatea pentru Pieţele Financiare (asigurări şi pieţele de capital)


După această dată, întreaga activitate a fost transferată la Banca Centrală a Slovaciei, ca organism unic de supraveghere a pieţei financiare având drept scop menţinerea stabilităţii sistemului financiar precum şi  asigurarea funcţionării corecte şi a credibilităţii pieţei financiare, protecţia consumatorilor şi respectarea normelor dreptului concurenţei
.

UNGARIA 
Autoritatea de Supraveghere Financiară
(PSZAF) are sub monitorizare întregul sector financiar şi răspunde în faţa Parlamentului. Această autoritate unică de supraveghere financiară este rezultatul fuziunii dintre cele trei autorităţi anterioare (Autoritatea de supraveghere bancară şi a pieţei de capital, autorităţii de supraveghere a asigurărilor  şi autorităţii de supraveghere pentru pensiile de stat).

Ea supraveghează instituţiile de credit, de investiţii, societăţile de asigurări, fondurile de pensii. 

Datorită modificărilor recente aduse Legii de funcţionare, de la 1 ianuarie 2010, autoritatea este condusă de către un Preşedinte şi 2 vice-preşedinţi şi a devenit o agenţie independentă. Atribuţiile sale şi structura
 au fost, de asemenea modificate, în special, prin creşterea prerogativelor preşedintelui.

Dintre atribuţiile specifice putem menţiona:

- Extinderea şi aplicarea specifică a rolului de reglementare, instituirea unui sistem transparent, rapid privind reglementarea prudenţială de care să beneficieze publicul;

  - Participarea activă la nivel european la elaborarea regulamentelor de supraveghere. Aceasta reprezintă, o responsabilitate importantă a Autorităţii respectiv ca sistemul financiar intern să fie deschis şi integrat în mediul european;

- Consolidarea rolului proactiv, bazat pe evaluarea riscului de control; monitorizare a riscurilor, managementul riscurilor şi rezistenta la stres a instituţiilor supravegheate;


Punerea în aplicare a noilor riscuri interne bazate pe sistemele de reglementare internaţionale care să se desfăşoare într-o manieră eficientă şi în timp util, cu privire la Basel III, în sectorul bancar, precum şi Solvabilitate II, în sectorul asigurărilor;

- Cooperarea în dezvoltarea continuă a cadrului şi a mijloacelor de supraveghere macro şi în identificarea la timp a riscurilor financiare sistemice, în scopul de a reduce sau a elimina factorii ce transmit riscurile sistemice, precum şi pentru a îmbunătăţi eficienţa supravegherii financiare;

- Consolidarea în continuare şi protecţia consumatorului financiar, precum şi în scopul de a restabili încrederea consumatorilor zguduită de criza financiară, folosind mijloace noi de apărare a intereselor consumatorilor, cum ar fi Consiliul de arbitraj financiar;

- Îmbunătăţirea eficienţei în îndeplinirea sarcinilor sale, ca o autoritate independentă, puternică şi de supraveghere integrată.

Tot în ianuarie 2010 a fost înfiinţat un nou organism: Consiliul pentru Stabilitate Financiară compusă din ministrul de finanţe, guvernatorul Băncii Naţionale (MNB) şi preşedintele Autorităţii de Supraveghere Financiară. Dintre sarcinile Consiliului pot fi enumerate: evaluarea continuă a stabilităţii pieţelor financiare; discutarea analizei de risc la nivel intern luând în considerare principiile de stabilitate financiară; propune ca Guvernul să iniţieze legi; discutarea raportului anual al Autorităţii de Supraveghere Financiară; discutarea măsurilor generale, ordine sau deciziilor Autorităţii de Supraveghere Financiară, altele decât cele aplicabile persoanelor fizice, precum şi monitorizarea continuă a aplicării legii vizând activitatea Autorităţii de Supraveghere Financiară. Consiliul trebuie să convină asupra tuturor recomandărilor care urmează să fie emise de autoritate.

Autoritatea de Supraveghere Financiară este, de asemenea, obligată de a coopera cu Banca Naţională în prevenirea riscurilor sistemice sau, în cazurile în care există condiţii pentru atenuarea sau reducerea riscurilor sistemice. 

Acest tip de cooperare se bazează pe legislaţia relevantă şi este facilitat de un acord bilateral între Autoritatea de Supraveghere Financiară şi Banca Naţională. În plus, Autoritatea de Supraveghere Financiară are competenţa să interzică, să limiteze sau să impună condiţii societăţilor care desfăşoară activităţi, servicii şi lansează pe piaţă oferte în cazul în care prezintă un semn de ameninţare pentru stabilitatea financiară a sistemului. 

De asemenea, Autoritatea de supraveghere financiară a pus la punct o schemă de mediere gratuită pentru a soluţiona în afara instanţelor de judecată disputele dintre bănci şi clienţi.

Schema functionează de la 1 iulie 2011 şi nu presupune niciun cost pentru clienti. Înainte de a solicita ajutor la Consiliul Financiar de Mediere, consumatorul este obligat să facă mai întâi o solicitare la instituţia financiară reclamată pentru a rezolva direct plângerea. Dacă răspunul primit nu este satisfăcător, cazul poate fi introdus în procedura de mediere. Această soluţie este optională pentru bănci. Consiliul Financiar de Mediere publică însă pe propriul website lista instituţiilor financiare care acceptă să fie incluse în procedura de mediere, dar şi a celor care nu acceptă. 
Concluzii 

Din analiza măsurilor întreprinse la nivel naţional de unele state membre UE se pot desprinde unele concluzii şi tendinţe:


- În primul rând, se confirmă tendinţa de renunţare la modelul sectorial. Modelul sectorial se regăseşte, în prezent în şase ţări (Grecia, Spania, Cipru, Lituania, Slovenia şi România) şi, de asemenea, dar cu unele particularităţi, în Portugalia. Mai mult decât atât, alte două ţări (Bulgaria şi Luxemburg) au un model integrat sectorial (de exemplu Bulgaria are un singur supraveghetor integrat pentru asigurări şi valori mobiliare, în timp ce Luxemburg are un supraveghetor pentru bănci si titluri de valoare şi un supervizor pentru societăţile de asigurări). Grecia intenţionează să adopte modelul sectorial integrat (Banca Centrală Naţională să supravegheze băncile şi companiile de asigurări).

- În al doilea rând, trei state membre ale UE (Belgia, Portugalia şi Regatul Unit), intenţionează să adopte modelul "Twin Peaks", iar Franţa a adoptat deja acest model, alăturându-se astfel Ţărilor de Jos şi Italiei (în Italia unele responsabilităţi de supraveghere sunt atribuite potrivit modelului sectorial). Trebuie remarcat faptul că, în toate ţările care au adoptat sau intenţionează să adopte modelul "Twin Peaks", supraveghetorul de prudenţialitate este sau va fi banca centrală sau un organism ataşat acesteia. 


- În al treilea rând, autoritatea unică de supraveghere (care ar putea fi banca centrală sau o entitate din afara băncii centrale) este încă modelul dominant: în state membre ale UE (Belgia, Republica Cehă, Danemarca, Estonia, Germania, Ungaria, Irlanda, Letonia, Malta, Austria, Polonia, Slovacia, Finlanda, Suedia) au o autoritate unică pentru supervizarea financiară. După cum s-a menţionat mai sus, Finlanda a adoptat acest model. Cu toate acestea, pentru prima dată din 2000, unele ţări cu o autoritate unică în afara băncii centrale intenţionează să modifice modelul lor de supraveghere; este cazul Belgiei şi al Regatului Unit (intenţionează să adopte modelul "Twin Peaks") iar în Germania reforma este în dezbatere.
 În fiecare caz, intenţia este de a atribui responsabilităţi de supraveghere băncii centrale (în cazul Regatului Unit unei subsidiare a Băncii Angliei).


Evoluţiile recente în ceea ce priveşte repartizarea instituţională a responsabilităţilor de supraveghere par să contravină tezelor consacrate ale mediilor academice, demonstrând că gradul de consolidare a structurii de supraveghere tinde să fie invers proporţional cu implicarea unei bănci centrale în supraveghere, şi anume cu cât este mai consolidată structura de supraveghere, cu atât mai mic este rolul băncii centrale. Trei state membre (Republica Cehă, Irlanda şi Slovacia) au concentrat, în prezent, supravegherea întregului sector financiar în cadrul băncii centrale, iar Lituania pare să se îndrepte spre o soluţie similară. 


În general, se adevereşte faptul că nu există un model unic pentru o structură optimă de supraveghere şi că structurile instituţionale de supraveghere financiară diferă sensibil între statele membre ale UE.
 Astfel de diferenţieri pot fi determinate de caracteristicile sistemului economic şi financiar al fiecărei ţări, inclusiv de trăsăturile istorice, precum şi de structurile politice şi culturale.

� � HYPERLINK "http://www.finanstilsynet.dk/en/Regler-og-praksis/Translated-regulations/~/media/Regler-og-praksis/2011/Act456_2011.ashx" ��http://www.finanstilsynet.dk/en/Regler-og-praksis/Translated-regulations/~/media/Regler-og-praksis/2011/Act456_2011.ashx� 


� � HYPERLINK "http://www.finanstilsynet.dk/en/Regler-og-praksis/Translated-regulations/~/media/Regler-og-praksis/2011/Act1261_2010_new.ashx" ��http://www.finanstilsynet.dk/en/Regler-og-praksis/Translated-regulations/~/media/Regler-og-praksis/2011/Act1261_2010_new.ashx� 


� � HYPERLINK "http://www.finanstilsynet.dk/upload/Finanstilsynet/Mediafiles/newdoc/Acts/Act1003_101008OEM.pdf" ��http://www.finanstilsynet.dk/upload/Finanstilsynet/Mediafiles/newdoc/Acts/Act1003_101008OEM.pdf� 


� � HYPERLINK "http://www.finanstilsynet.dk/upload/Finanstilsynet/Mediafiles/newdoc/Acts/CAct930_180908.pdf" ��http://www.finanstilsynet.dk/upload/Finanstilsynet/Mediafiles/newdoc/Acts/CAct930_180908.pdf� 


� � HYPERLINK "http://www.finanstilsynet.dk/upload/Regler-og-praksis/2010/Act469_170608.pdf" ��http://www.finanstilsynet.dk/upload/Regler-og-praksis/2010/Act469_170608.pdf� 


� � HYPERLINK "http://www.finanstilsynet.dk/upload/Finanstilsynet/Mediafiles/newdoc/Acts/CAct1017_241005H.pdf" ��http://www.finanstilsynet.dk/upload/Finanstilsynet/Mediafiles/newdoc/Acts/CAct1017_241005H.pdf� 


� � HYPERLINK "http://www.finanstilsynet.dk/upload/Finanstilsynet/Mediafiles/newdoc/Acts/CAct887_240804H.pdf" ��http://www.finanstilsynet.dk/upload/Finanstilsynet/Mediafiles/newdoc/Acts/CAct887_240804H.pdf� 


� � HYPERLINK "http://www.finanstilsynet.dk/upload/Finanstilsynet/Mediafiles/newdoc/Acts/CAct1066_101203H.pdf" ��http://www.finanstilsynet.dk/upload/Finanstilsynet/Mediafiles/newdoc/Acts/CAct1066_101203H.pdf� 


� � HYPERLINK "http://www.finanstilsynet.dk/" ��http://www.finanstilsynet.dk/� 


� � HYPERLINK "http://www.finanstilsynet.dk/en/Om-os/Organisationsdiagram.aspx" ��http://www.finanstilsynet.dk/en/Om-os/Organisationsdiagram.aspx� 


� Legea de constituire, organizare şi funcţionare se poate consulta la adresa � HYPERLINK "http://www.legaltext.ee/et/andmebaas/tekst.asp?loc=text&dok=X50008K7&keel=en&pg=1&ptyyp=RT&tyyp=X&query=finantsinspektsiooni+seadus" ��http://www.legaltext.ee/et/andmebaas/tekst.asp?loc=text&dok=X50008K7&keel=en&pg=1&ptyyp=RT&tyyp=X&query=finantsinspektsiooni+seadus�


 Detalii complete privind Autoritatea de Supraveghere Financiară se găsesc în site-ul instituţiei � HYPERLINK "http://www.fi.ee/" ��http://www.fi.ee/�





� Schema organizatorică se prezintă la adresa  � HYPERLINK "http://www.fi.ee/index.php?id=3070" ��http://www.fi.ee/index.php?id=3070� 


� Textul consolidate al legii poate fi consultat la adresa de site � HYPERLINK "http://www.finanssivalvonta.fi/en/About_us/Documents/FIVA_Act.pdf" ��http://www.finanssivalvonta.fi/en/About_us/Documents/FIVA_Act.pdf�





� � HYPERLINK "http://www.bafin.de/SharedDocs/Aufsichtsrecht/EN/Gesetz/findag_en.html?nn=2821360" ��http://www.bafin.de/SharedDocs/Aufsichtsrecht/EN/Gesetz/findag_en.html?nn=2821360� 


� � HYPERLINK "http://www.bafin.de/SharedDocs/Aufsichtsrecht/EN/Gesetz/wppg_en.html?nn=2821360" ��http://www.bafin.de/SharedDocs/Aufsichtsrecht/EN/Gesetz/wppg_en.html?nn=2821360� 


� � HYPERLINK "http://www.bafin.de/SharedDocs/Aufsichtsrecht/EN/Gesetz/fmstfg_en.html?nn=2821360" ��http://www.bafin.de/SharedDocs/Aufsichtsrecht/EN/Gesetz/fmstfg_en.html?nn=2821360� 


� � HYPERLINK "http://www.bafin.de/SharedDocs/Aufsichtsrecht/EN/Gesetz/verkaufsprospektg_en.html?nn=2821360" ��http://www.bafin.de/SharedDocs/Aufsichtsrecht/EN/Gesetz/verkaufsprospektg_en.html?nn=2821360� 


� � HYPERLINK "http://www.bafin.de/SharedDocs/Downloads/EN/Aufsichtsrecht/dl_zag_en.html?nn=2821360" ��http://www.bafin.de/SharedDocs/Downloads/EN/Aufsichtsrecht/dl_zag_en.html?nn=2821360� 


� � HYPERLINK "http://www.bafin.de/SharedDocs/Aufsichtsrecht/EN/Gesetz/vag_010512_va_en.html?nn=2821360" ��http://www.bafin.de/SharedDocs/Aufsichtsrecht/EN/Gesetz/vag_010512_va_en.html?nn=2821360� 


� � HYPERLINK "http://www.bafin.de/SharedDocs/Downloads/EN/Aufsichtsrecht/dl_kwg_en.html?nn=2821360" ��http://www.bafin.de/SharedDocs/Downloads/EN/Aufsichtsrecht/dl_kwg_en.html?nn=2821360� 


� � HYPERLINK "http://www.bafin.de/SharedDocs/Aufsichtsrecht/EN/Gesetz/eaeg_en_ba.html?nn=2821360" ��http://www.bafin.de/SharedDocs/Aufsichtsrecht/EN/Gesetz/eaeg_en_ba.html?nn=2821360� 


� � HYPERLINK "http://www.bafin.de/SharedDocs/Downloads/EN/Aufsichtsrecht/dl_versstg_en.html?nn=2821360" ��http://www.bafin.de/SharedDocs/Downloads/EN/Aufsichtsrecht/dl_versstg_en.html?nn=2821360� 


� � HYPERLINK "http://www.bafin.de/SharedDocs/Downloads/EN/Aufsichtsrecht/dl_invg_en.html?nn=2821360" ��http://www.bafin.de/SharedDocs/Downloads/EN/Aufsichtsrecht/dl_invg_en.html?nn=2821360� 


� � HYPERLINK "http://www.bafin.de/SharedDocs/Aufsichtsrecht/EN/Gesetz/wpueg_en.html?nn=2821360" ��http://www.bafin.de/SharedDocs/Aufsichtsrecht/EN/Gesetz/wpueg_en.html?nn=2821360�


� � HYPERLINK "http://www.bafin.de/SharedDocs/Aufsichtsrecht/EN/Gesetz/wphg_101119_en.html?nn=2821360" ��http://www.bafin.de/SharedDocs/Aufsichtsrecht/EN/Gesetz/wphg_101119_en.html?nn=2821360� 


� � HYPERLINK "http://www.bafin.de/DE/Startseite/startseite_node.html" ��http://www.bafin.de/DE/Startseite/startseite_node.html� 


� � HYPERLINK "http://www.bafin.de/SharedDocs/Downloads/EN/Liste/dl_organigramm_EN.pdf?__blob=publicationFile" ��http://www.bafin.de/SharedDocs/Downloads/EN/Liste/dl_organigramm_EN.pdf?__blob=publicationFile� 


� Legea din 2010 de modificare a Legii Băncii Centrale sin 1942 (Amendamentul 24 din Anexa la lege) poate fi consultată la adresa:


 � HYPERLINK "http://www.oireachtas.ie/documents/bills28/bills/2010/1210/b1210d.pdf" ��http://www.oireachtas.ie/documents/bills28/bills/2010/1210/b1210d.pdf�


� � HYPERLINK "http://www.fktk.lv/en/" ��http://www.fktk.lv/en/�


� � HYPERLINK "http://www.fktk.lv/texts_files/Law%20on%20the%20FCMC_with_amendments_2012.pdf" ��http://www.fktk.lv/texts_files/Law%20on%20the%20FCMC_with_amendments_2012.pdf�


� � HYPERLINK "http://www.fktk.lv/en/commission/about_us/2011-09-01_structure/" ��http://www.fktk.lv/en/commission/about_us/2011-09-01_structure/�


� Textul integral al legii poate fi consultat pe site-ul � HYPERLINK "http://www.justiceservices.gov.mt/DownloadDocument.aspx?app=lom&itemid=8804" ��http://www.justiceservices.gov.mt/DownloadDocument.aspx?app=lom&itemid=8804�





� � HYPERLINK "http://www.legislation.gov.uk/ukpga/2012/21/contents/enacted" ��http://www.legislation.gov.uk/ukpga/2012/21/contents/enacted� 


� � HYPERLINK "http://www.bankofengland.co.uk/financialstability/Documents/fpc/policystatement130114.pdf" ��http://www.bankofengland.co.uk/financialstability/Documents/fpc/policystatement130114.pdf� 


� � HYPERLINK "http://www.fsa.gov.uk/about/what/reg_reform/pra" ��http://www.fsa.gov.uk/about/what/reg_reform/pra� 


� � HYPERLINK "http://www.fsa.gov.uk/about/what/reg_reform/fca" ��http://www.fsa.gov.uk/about/what/reg_reform/fca� 


� � HYPERLINK "http://www.knf.gov.pl/en/index.html" ��http://www.knf.gov.pl/en/index.html�


�http://www.knf.gov.pl/en/About_us/KNF_Polish_Financial_Supervision_Authority/composition_of_the_knf/index.html


� � HYPERLINK "http://www.fi.se/Folder-EN/Startpage/Regulations/Regulatory-Code/" ��http://www.fi.se/Folder-EN/Startpage/Regulations/Regulatory-Code/� 


� � HYPERLINK "http://www.fi.se/" ��http://www.fi.se/� 


� � HYPERLINK "http://www.fi.se/Folder-EN/Startpage/About-FI/Who-we-are/Organisation/" ��http://www.fi.se/Folder-EN/Startpage/About-FI/Who-we-are/Organisation/� 


� Legea de abilitare poate fi consultată la site-ul � HYPERLINK "http://www.nbs.sk/_img/Documents/_Legislativa/_FullWordingsOther/A747-2004.pdf" ��http://www.nbs.sk/_img/Documents/_Legislativa/_FullWordingsOther/A747-2004.pdf�


� � HYPERLINK "http://www.pszaf.hu/en/" ��http://www.pszaf.hu/en/�


� � HYPERLINK "https://www.pszaf.hu/data/cms2136383/organization_EN_20130115.pdf" ��https://www.pszaf.hu/data/cms2136383/organization_EN_20130115.pdf�

